CELEX: 32013R0699
Language: hu
Date: 2013-07-19 00:00:00
Title: A Bizottság 699/2013/EU végrehajtási rendelete ( 2013. július 19. ) egyes áruk Kombinált Nómenklatúra szerinti besorolásáról

23.7.2013   
            
            
               HU
            
            
               Az Európai Unió Hivatalos Lapja
            
            
               L 198/36
            
         A BIZOTTSÁG 699/2013/EU VÉGREHAJTÁSI RENDELETE
   (2013. július 19.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt rendelkezések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. július 19-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Macskaalom természetes bentonit agyagból, amelyet megszárítottak, antibakteriális anyaggal kezeltek és aktív szénnel kevertek össze a baktériumok szaporodásának és a kellemetlen szag kialakulásának megakadályozása érdekében. A termék tömegének több mint 94 %-át a bentonit agyag alkotja.
                              A terméket különböző kiszerelésekben árusítják a fogyasztóknak.
                           
                        
               
                  3824 90 97
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 3824, a 3824 90 és a 3824 90 97 KN-kód szövegezése határozza meg.
                  A terméket antibakteriális anyag és aktív szén bentonit agyaghoz keverésével állítják elő. Az áru más agyagként történő besorolása a 2508 vtsz. alá ennélfogva kizárt (25. árucsoporthoz tartozó megjegyzések 1. pontja).
                  Az antibakteriális anyag és az aktív szén hozzáadása nem módosítja az alapanyag formáját vagy annak jellegét. Az árunak kőből vagy más ásványi anyagból előállított, máshol nem említett áruként a 6815 vtsz. alá történő besorolása ennélfogva kizárt (lásd még a 68. árucsoporthoz tartozó HR-magyarázat általános részének harmadik bekezdését).
                  Ezért a terméket a vegyipar vagy vele rokon iparok, másutt nem említett vegyipari termékekként és készítményekként a 3824 90 97 KN-kód alá kell besorolni.
               
            
                  
                              2.
                           
                           
                              Macskaalom kerek és ovális, áttetsző szilícium-dioxid-szemcsékből (szilikagél). A termék látható mennyiségben tartalmaz színezett szemcséket.
                              A színezett szemcséket kék festékanyag hozzáadásával állítják elő.
                              A terméket különböző kiszerelésekben árusítják a fogyasztóknak.
                           
                        
               
                  3824 90 97
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 3824, a 3824 90 és a 3824 90 97 KN-kód szövegezése határozza meg.
                  A kék szín hozzáadása kizárólag kereskedelmi vagy reklámcélból történik, nem a szilícium-dioxid azonosítása érdekében. A szilícium-dioxid szemcse formájában egyébként nem veszélyes. A 2811 vtsz. alá történő besorolás ennélfogva kizárt (a 28. árucsoporthoz tartozó megjegyzések 1. pontjának (e) alpontja).
                  Ezért a terméket a vegyipar vagy vele rokon iparok, másutt nem említett vegyipari termékekként és készítményekként a 3824 90 97 KN-kód alá kell besorolni.